Pētījuma **aktualitātes un problēmas** formulējums ir jebkura pētījuma sākuma

pozīcija. Pētījuma problēmas un aktualitātes pamatojumam ir jābūt balstītam uz jaunākajām praktiķu un teorētiķu atziņām, ko nosaka sabiedrības attīstību veidojošie

faktori: ekonomika, politika, likumdošana, kultūra utt.

Pētījuma **problēmas** noteikšana ir saistīta ar pētījuma **objekta** un **priekšmeta** izvēli.

Pētījuma objekts un priekšmets ir tie, kas reāli satur pētījuma problēmu jeb pretrunu, kuras risinājums ir jārod pētniecības procesā. Pētījuma **objekts** sevī ietver problēmu, bet pētījuma **priekšmets** – pētījuma problēmu cēloņus. Līdz ar to pētījuma objekts var būt lieta, parādība, organizācija, nozare vai process, kas funkcionē un parādās ar dažādiem raksturlielumiem vai īpašībām.

Pētījuma **priekšmets** ir daudz konkrētāks nekā pētījuma **objekts**, jo ir pētījuma objekta būtiska sastāvdaļa vai īpašība, vai to kopums, kas palīdz noskaidrot pētījuma problēmas cēloņus un veidošanos.

Ja darbā nav iespējams pietiekami dziļi izpētīt visus ar problēmu saistītos

jautājumus, tad, izvirzot pētījuma objektu un priekšmetu, tiek noteikts **temata norobežojums**, kas ietver sevī arī pētījuma perioda pamatojumu. Pētījuma periodam ir

jābūt tādam, lai varētu izdarīt pamatotus secinājumus par darbības rezultātu izmaiņas

tendencēm un pamatot pasākumu īstenošanas nepieciešamību – bakalaura darba izstrādē vismaz 3 gadi.

Pamatojoties uz temata aktualitāti, ir jāformulē bakalaura darba **mērķis** – domās

prognozēts pētījuma rezultāts. Bakalaura darbam ir viens mērķis un tā formulējumam ir jābūt pēc iespējas īsam un konkrētam.

Bakalaura darba mērķa sasniegšanu atklāj veicamie darba **uzdevumi**. Uzdevumi ir noteiktas metodiskas darbības, kuras ir pakārtotas mērķim un atspoguļo tā sasniegšanas gaitu. Šie uzdevumi atspoguļo bakalaura darba saturu (nereti katram uzdevumam ir veltīta viena bakalaura darba nodaļa).

Pētījumu **metodes** ir instrumenti, ar kuru palīdzību tiek īstenoti bakalaura darba

uzdevumi. Bakalaura darba izstrādē obligāti jābūt pielietotām matemātiskajām

metodēm.

Par bakalaura darba **informācijas avotiem** kalpo speciālā un vispārējā literatūra, Latvijas Republikas likumi un citu valstu likumi, valdības lēmumi, publikācijas periodikā, valsts statistikas dati, iestāžu, organizāciju un komersantu nepublicētie materiāli.

Bakalaura darba izstrādē obligāti jāizmanto fundamentālus zinātnisko

pētījumu rezultātus, kā arī publikācijas starptautiski citējamos rakstu krājumos.

Papildus tam autors bakalaura darba padziļinātai izstrādei var iegūt primāros datus,

veicot aptaujas, intervijas, novērojumus vai eksperimentus.

Apmeklējums un dalība nodarbībās - **10%**

Nodarbību darbiņi (mājas darbiņi mazie) - **25%**
*Literatūras atsauces no TSI abonētām datu bāzēm (4 linki)*
Eseja Word fails -  **25%** (obligāti)
Esejas prezentācijas PowerPoint fails - **25%** (obligāti)
Esejas prezentācija - **15 %** (obligāti)